Oë op nuwe finansminister oor SA se meevallertjie | Netwerk24
Enoch Godongwana Foto: Gallo Images
Alle oë van beleggers is op wat Enoch Godongwana, nuwe minister van finansies, in die komende maand of twee gaan doen met die meevaller wat die land tydens die pandemie in die vorm van die vraag na hulpbronne en die styging in hulpbronpryse gekry het.
Kuben Naidoo, adjunkpresident van die Reserwebank en uitvoerende hoof van die bank se omsigtigheidsowerheid, het in 'n praatjie van Ninety One gesê sy raad aan die minister sal wees om die grootste deel van die meevaller te spaar.
"As jy tydens die opbloei in hulpbronpryse steeds 'n begrotingstekort van 6% of 7% het, wat gaan gebeur wanneer die hulpbronpryse tot normaal terugval? Dit gaan die land laat met 'n begrotingstekort van 10% wat dit nie kan bekostig nie. Dit gaan werklik die ekonomie verwoes."